Source: https://www.brezno.sk/board.php?work=board_detail&BoardID=666
Timestamp: 2019-01-22 10:38:21+00:00

Document:
Stavebné povolenie - Chodníkové prepojenia na ulici MPČĽ Brezno | www.brezno.sk
Stavebné povolenie - Chodníkové prepojenia na ulici MPČĽ Brezno
Obecný úrad, Nám.1.mája 460/8, 976 46 Valaská
Č.: 4802/2018 V Brezne dňa: 11.10.2018
Ev.č.: 15/2018, DzG
Mesto Brezno so sídlom na Nám. Gen. M. R. Štefánika 1, Brezno v zastúpení prednostom MsÚ Mgr. Martinom Juhaniakom podalo dňa 16.08.2018 žiadosť o vydanie stavebného povolenia na stavbu „Chodníkové prepojenia na ulici MPČĽ Brezno“ na pozemkoch parc.č. KN – líniová stavba v k.ú. Brezno. Pre umiestnenie stavby bolo stavebným úradom obce Valaská vydané územné rozhodnutie č. 3797/2018, ev.č. 08/2018 dňa 14.08.2018.
Obec Valaská ako príslušný špeciálny stavebný úrad pre miestne a účelové komunikácie v zmysle § 120 a § 119 ods. 3 zákona č. 50/76 Zb. o územnom plánovaní a stavebnom poriadku (stavebný zákon) v znení neskorších predpisov (ďalej len stavebný zákon) a podľa § 3a) ods. 4 zákona č. 135/1961 Zb. o pozemných komunikáciách (cestný zákon) v znení neskorších noviel, preskúmal žiadosť stavebníka v stavebnom konaní s dotknutými orgánmi a so známymi účastníkmi konania a po preskúmaní podľa § 62 stavebného zákona rozhodol takto:
„Chodníkové prepojenia na ulici MPČĽ Brezno“
na pozemkoch parc.č. KN – líniová stavba v k.ú. Brezno sa podľa § 16 cestného zákona a § 66 stavebného zákona v znení neskorších noviel a § 10 vyhlášky MŽP SR č.453/2000 Z.z., ktorou sa vykonávajú niektoré ustanovenia stavebného zákona
Vybúranie asfaltových chodníkov s plochou cca 295 m2.
SO - 01 Spevnené plochy
Navrhované chodníkové prepojenia sú navrhnuté v celkovej dľžke 553 m a sú rozdelené do troch úsekov.
Úsek č.1 v dľžke 404 m:
Začiatok úseku je napojený na existujúci chodník vedúci od hlavného vchodu do budovy školy a končí v napojení na chodník pri autobusovej zastávke na otočke autobusov. Šírka chodníka je navrhnutá 2,0 m. Základný priečny jednostranný sklon je 2,0%. Teleso chodníka s dláždeným krytom je navrhnuté z časti v zelenom páse a z časti na mieste existujúceho vybúraného chodníka. Chodník priamo lemuje existujúcu miestnu komunikáciu, od ktorej je oddelený cestným obrubníkom a na časti je osadený do zelenej plochy, od ktorej je oddelený záhonovým obrubníkom. Existujúci cestný obrubník bude vybúraný a nahradený položením nového cestného obrubníka 1000x260x150 s vyspravením živičného krytu v páse šírky 0,25 m. V mieste priechodu pre chodcov bude cestný obrubník znížený na úroveň nivelety existujúcej komunikácie. Betónový záhonový obrubník 1000x200x50 bude uložený v betónovom lôžku hr. 100 mm. V trase chodníka je navrhnutých 5 ks priechodov pre chodcov, ktoré budú osvetlené navrhovaným osvetlením (SO - 02 Verejné osvetlenie).
Úsek č.2 v dľžke .69 m:
Začiatok úseku je napojený na úsek č.1 za priechodom pre chodcov č.3 a končí v napojení na existujúci chodník vychádzajúci z parkoviska. Šírka chodníka je v celej dľžke navrhnutá 2,0 m. Základný priečny jednostranný sklon je 2,0%. Teleso chodníka je osadené do zelenej plochy, od ktorej je oddelený záhonovým obrubníkom. Betónový záhonový obrubník 1000x200x50 bude uložený v betónovom lôžku hr. 100 mm.
Úsek č.3 v dľžke 80 m:
Chodník prepojuje existujúce chodníky vnútroblokov bytových domov na ulici MPČĽ. Šírka chodníka je v celej dľžke navrhnutá 2,0 m. Základný priečny jednostranný sklon je 2,0%. Teleso chodníka je osadené do zelenej plochy, od ktorej je oddelený záhonovým obrubníkom. Betónový záhonový obrubník 1000x200x50 bude uložený v betónovom lôžku hr. 100 mm.
SO - 02 Verejné osvetlenie
Predmetom riešenia projektovej dokumentácie je návrh verejného osvetlenia miestnych komunikácií - špeciálne osvetlenie priechodov pre chodcov na ulici MPČĽ v Brezne. Miestna komunikácia je zaradená do II triedy kategórie B. Ide o návrh a pripojenie osvetlenia 5 priechodov k existujúcim stožiarom VO v rozsahu stanovenom v súčasnej dobe platnými predpismi. Ide o návrh typu a trasy káblov, ochranného pospájania, typu stožiarov, spôsob ukotvenia stožiarov, typu výložníkov, typu a charakteristík svietidiel a vypracovanie svetelno-technického výpočtu. V projekte je navrhnutých 10 LED svietidiel o výkone 35W a 25W. Pre svietidlá sú navrhnuté ocel'ové votknuté stľpy s výložníkmi. Na osvetlenie prechodu č.4 bude použitý jeden atypický výložník osadený na presunutý stľp verejného osvetlenia o dľžke 2,0 m. Napájacím bodom pre osvetl'ovacie stožiare bude najbližší existujúci stožiar VO, ovládanie a meranie spotreby bude v existujúcich rozvádzačoch verejného osvetlenia RVO, t. j. ovládanie súmrakovým snímačom. Existujúci stľp verejného osvetlenia umiestnený medzi priechodmi č. 4 a 5 bude demontovaný a premiestnený do zelenej plochy bližšie k priechodu č. 4.
1) Stavba bude uskutočnená podľa dokumentácie overenej stavebným úradom v stavebnom konaní,
ktorá je súčasťou tohto rozhodnutia, prípadné zmeny nesmú byť vykonané bez predchádzajúceho povolenia stavebného úradu.
2) Pri uskutočňovaní stavby je potrebné dodržiavať predpisy týkajúce sa bezpečnosti práce a technických zariadení, dbať na ochranu zdravia osôb na stavenisku.
3) Pri uskutočňovaní stavby dodržať vyhlášku Ministerstva životného prostredia Slovenskej republiky č. 532/2002 Z.z., ktorou sa ustanovujú podrobnosti o všeobecných technických požiadavkách na výstavbu a o všeobecných technických požiadavkách na stavby užívané osobami
s obmedzenou schopnosťou pohybu a orientácie a príslušné technické normy.
4) Stavba bude ukončená do 31.08.2019.
5) Stavba bude uskutočňovaná prostredníctvom zhotoviteľa. Stavebník je povinný do 15 dní od ukončenia výberového konania nahlásiť na stavebný úrad údaje zhotoviteľa s oprávnením.
6) Zodpovedný projektant stavby: Ing Martin Uličný, reg. č. 5049*I2
7) Na príslušný stavebný úrad oznámiť dátum začatia stavby.
8) Pri stavbe použiť vhodné stavebné výrobky v zmysle zákona č. 133/2013 Z.z. o stavebných výrobkoch v znení neskorších predpisov.
9) Stavbu označiť na viditeľnom mieste údajmi o povolení stavby.
10) Dodržať podmienky územného rozhodnutia obce Valaská č. 3797/2018, ev. č. 08/2018 dňa 14.08.2018 o umiestnení stavby bez zmeny.
11) Stavebník je v súlade s § 75 stavebného zákona povinný zabezpečiť vytýčenie priestorovej polohy stavby právnickou alebo fyzickou osobou na to oprávnenou a zodpovedá za súlad priestorovej polohy stavby s projektovou dokumentáciou.
12) Stavebník je povinný zabezpečiť stavenisko podľa § 43i ods. 3 stavebného zákona a v zmysle § 46d stavebného zákona viesť stavebný denník od začiatku do ukončenia stavebných prác na stavbe.
13) Pred uvedením stavby do užívania požiadať príslušný stavebný úrad o vydanie kolaudačného rozhodnutia. K návrhu priložiť geometrický plán skutočného vyhotovenia stavby.
V konaní neboli uplatnené žiadne námietky a pripomienky účastníkov konania.
Špeciálny stavebný úrad obce Valaská zaevidoval dňa 27.08.2018 žiadosť mesta Brezno o vydanie stavebného povolenia na stavbu „Chodníkové prepojenia na ulici MPČĽ Brezno“ na pozemkoch parc.č. KN – líniová stavba v k.ú. Brezno. K pozemkom zasiahnutým stavbou preukázal stavebník vlastnícke alebo iné práva v zmysle § 58 ods. 2 stavebného zákona (výpisy z listov vlastníctva č. 2351 a 2329, kúpna zmluva č. 676/2018 z 05.09.2018). Na základe žiadosti špeciálny stavebný úrad listom zo dňa 13.09.2018 oznámil všetkým účastníkom konania verejnou vyhláškou začatie stavebného konania a pretože sú špeciálnemu stavebnému úradu dobre známe pomery staveniska a žiadosť poskytovala dostatočný podklad na posúdenie navrhovanej veci, upustil od miestneho šetrenia a ústneho prejednania. Špeciálny stavebný úrad v uskutočnenom stavebnom konaní preskúmal predloženú žiadosť o stavebné povolenie z hľadísk uvedených v ustanoveniach § 62 ods. 1 a ods. 2 stavebného zákona a zistil, že uskutočnením stavby nie sú ohrozené záujmy spoločnosti ani neprimerane obmedzené či ohrozené práva a oprávnené záujmy účastníkov konania. K vydaniu stavebného povolenia sa vyjadrili nasledovné orgány spolupôsobiace v konaní a vlastníci inžinierskych sietí v území:
Mesto Brezno ŽPaSP doprava, Technické služby Brezno, Okresný úrad Brezno PLO, OR PZ ODI Brezno, OÚ Brezno SŽP – úsek OPaK a úsek OH, OR hasičského a záchranného zboru Brezno, Regionálny úrad verejného zdravotníctva B.Bystrica, TI a.s. Bratislava, SSD a.s. Žilina, StVPS a.s. B.Bystrica, SPP – D a.s. Bratislava, ST a.s. Bratislava, Orange Slovensko a.s. Bratislava, upc broadband Slovakia s.r.o. Bratislava Ich stanoviská neboli záporné ani protichodné a podmienky boli zahrnuté do územného rozhodnutia a stavebného povolenia. Podkladom pre vydanie stavebného povolenia bola žiadosť a doklady k nej priložené, vyjadrenie účastníkov konania a dotknutých orgánov.
V priebehu konania neboli uplatnené žiadne námietky a pripomienky účastníkov konania.
Uskutočnenie stavby vyhovuje aj všeobecným technickým požiadavkám na výstavbu určeným stavebným zákonom v plnom znení.
Stavebné povolenie stratí platnosť, ak do dvoch rokov odo dňa, keď nadobudlo právoplatnosť, nebude stavba začatá.
Stavba nesmie byť začatá, pokiaľ stavebné povolenie nenadobudne právoplatnosť (§ 52 zákona číslo 71/1967 Zb. o správnom konaní v znení neskorších predpisov – správny poriadok).
Správny poplatok uhradený v zmysle zákona NR SR č.145/1995 Zb. o správnych poplatkoch v znení neskorších noviel – mesto je od platenia správnych poplatkov oslobodené.
P O U Č E N I E: Podľa § 53 a § 54 zákona č. 71/1967 Zb. o správnom konaní v znení neskorších predpisov proti tomuto rozhodnutiu možno podať odvolanie v lehote 15 dní odo dňa oznámenia rozhodnutia na Špeciálnom stavebnom úrade – obci Valaská so sídlom na Nám. 1. mája 460/8, 976 46 Valaská. Toto rozhodnutie možno po vyčerpaní všetkých riadnych opravných prostriedkov preskúmať súdom.
Toto rozhodnutie má povahu verejnej vyhlášky a musí byť v zmysle § 69 odst.2 stavebného zákona a § 26 správneho poriadku vyvesené po dobu 15 dní spôsobom v mieste obvyklým. Posledný deň je dňom doručenia. Správny orgán zverejňuje písomnosť súčasne na svojom webovom sídle, ak ho má zriadené a ak je to vhodné aj iným spôsobom v mieste obvyklým, najmä v miestnej tlači, rozhlase alebo na dočasnej úradnej tabuli správneho orgánu na mieste, ktorého sa konanie týka.
Mesto Brezno – primátor mesta, Nám. gen. M. R. Štefánika 1, 977 01 Brezno
Mesto Brezno, odbor ŽPaSP, úsek dopravy, Nám. gen. M. R. Štefánika 1, 977 01 Brezno
TS Brezno, Rázusova 16, 977 01 Brezno
SSD a.s. , Pri Rajčianke 2927/8, 01047 Žilina
SPP-D,a.s, Mlynské nivy 44/b, 825 11 Bratislava
Slovak Telekom a.s., Bajkalská 28, 821 09 Bratislava
StVPS a.s., Partizánska cesta 5, 974 01 B. Bystrica
Projektant – Ing. Martin Uličný, Roľnícka 486/43, 031 05 Liptovský Mikuláš
František Nikel, Cesta osloboditeľov 113/68, 976 46 Valaská
Ing. Zbyněk Surový, Malinovského 24, 977 01 Brezno
Sociálny taxík 24.1. a 25.1.2019
22.01.2019 Všeobecné oznamy
Oznámenie o mieste uloženia písomnosti zo dňa 21. 01. 2019
21.01.2019 Doručovanie písomností

References: § 120
 § 119
 § 3
 § 62
 § 16
 § 66
 § 10
 § 75
 § 43
 § 46
 § 58
 § 62
 § 53
 § 54
 § 69
 § 26